To de twölv Apostels (Demost)

duum|Gemeenhuus
To de twölv Apostels oder kort de Apostelkark in Demost is en evangeelsch-luthersche Kark von de Ollnbörger Landskark (Karkenkreis Demost/Ollnborg Land). De Backsteenkark liggt in de Breslauer Straat in’n Demoster Stadtdeel Düüsternoort un hett üm un bi 4500 Maten.Wolfgang Bednarz:  Zwölf-Apostel-Kirche - 60 Jahre: Das muss gefeiert werden, Nordwest-Zeitung an’n 14. Juli 2014

To de Kark höört ok en Kinnergoorn un en Kinnerkrübb.

 Historie 

Na’n Tweten Weltkrieg harrn sik vele Verdrevene in Düüsternoort dallaten un de Stadtdeel is gau wussen. De evangeelsche Kark hett dor dorüm Goddsdeensten afhollen, de toeerst in en Barack stattfünnen. 1952 hett de Stadt Demost de Kark en Grundstück geven, op dat en ne’e Kark för’n Stadtdeel boot warrn schull. De Kark harr an’n 25. November 1953 Richtfest un is an’n 31. Oktober 1954 inwieht worrn.

De Toorn is 42 Meter hoog.Glockenatlas, Ev.-luth. Kirche in Oldenburg De Toorn besteiht ut en 30 Meter hoog quadraatsch Toornschacht, op den acht Pielers opsett sünd, de acht Meter hoog sünd. Op de Pielers wedder sitt en koppern Dack, op dat baven en Toornspitz mit Kugel un en Engel mit Posaun anbröcht is.

Twüschen de Pielers von’n Toorn hängt dree Klocken ut Stahl, de von’n Bochumer Verein herstellt worrn sünd. De eerste Klock is 1954 gaten worrn un wiggt bi en Dörmeter von 92 cm 300 kg. De twete Klock is von 1956 un wiggt bi en Dörmeter von 104 cm 440 kg. De drüdde Klock von 1959 wiggt bi en Dörmeter von 126 cm 780 kg.

1994 is de Kark nochmaal renoveert worrn.

De Stadtdeel Düüsternoort gellt as sozialen Brennpunkt.

 Pastoorn 

Noorden de A 28:
 1998–2011: Michael Munzel
 2012–: Anne Frerichs

Süden de A 28:
 Fritz Martschin

 Footnoten 

 Weblenken 

 Websteed von de Kark (hoochdüütsch)

Kategorie:Kark
Kategorie:Demost
Kategorie:Evangeelsch-luthersch